दिल्ली कारखाना बिना चिमनी, बिना धुएं के चलता है। बावजूद वहां अपार प्रदूषण है। यह प्रदूषण इतना और इस स्तर तक हो गया है कि शुद्ध हवा में लोग बीमार हो जाते हैं। उन्हें अस्थमा अटैक हो जाता है। खांसी, श्वास का दौरा पड़ जाता है। इसलिए शुद्ध हवा का 'वाइरसÓ न फैले इसकी पूरी ऐहतियात बरती जाती है। प्रदूषण की मात्रा बढ़ाई जाती है। ताकि लोग अपने फेफड़ों में जहरभरी जीवनदायी हवाओं में शुद्ध हवा का प्रवेश न होने दे। इस कारखाने में कई सेक्शन हैं जो आसपास की हवाओं को निरंतर प्रदूषित करते रहते हैं। दिल्ली कारखाने का दायरा बढ़ाते रहते हैं। कारखाने के कारिंदे कारखाना छोड़कर, दिल्ली छोड़कर दिल्ली से बाहर नहीं जाते, कहीं नहीं जाते। वहीं रहते हैं। बाहर जाकर मरना है क्या? दिल्ली के बाहर कोई जाता है क्या? आखिर जाएं भी तो क्यों जाएं? जब सभी अपने फेफड़े, बैग की तरह खाली करके यहां आना चाहते हैं तो यहां वाले बाहर क्यों जाएं?